6-8 ชั่วโมง --"

รู้จักร้านนี้จากวงใน เห็นอยู่ไม่ไกลบ้าน ดูรีวิวอันสวยงาม ร้านน่านั่ง อาหารไทย จีน อิตาเลี่ยน เที่ยงมีติ่มซำ เพิ่งรีวิวกันกลางปีที่นี่แล้วเอง โอ๊ะ! น่าสนใจ 

เพิ่งมีโอกาสได้ตามมาลองวันอาทิตย์มาถึงร้านก่อน 11 โมงครึ่ง เลียวเข้ามาที่จอดรถด้านหลัง พื้นคอนกรีตเป็นสัดส่วน จอดได้หลายคัน แต่ไม่มีรถสักคัน เอ๊ะ! ร้านปิดหรือเปล่า เห็นป้ายกระดาษเขียนว่าปิด 25-26 วันนี้ 24 โอเค มาถูกวัน อาจจะเพิ่งเปิดร้านยังไม่เที่ยง คนยังไม่มา

วันนี้มากัน 3 คน เข้ามาในร้านไม่มีลูกค้าเลย (ตอนกลับเที่ยงกว่าก็ยังไม่มีใครมา) ดูเมนูไม่มีรายการอาหารจีน ไม่เห็นวี่แววติ่มซำ ไม่อยากกินอิตาเลี่ยน เลยสั่งอาหารไทยกินกัน จะสั่งปลากระพงทอดน้ำปลา แต่เขาบอกหมด รายการอาหารน้อย ไม่รู้จะสั่งอะไร เลยสรุปสั่งได้ตามนี้

- ปีกไก่ทอด ผ่าครึ่งทอดมาเหลืองๆ กินเล่นได้ไม่เค็ม มาตรฐานทั่วไป

- แหนมกระดูกหมู อร่อยใช้ได้ แต่ไม่มีเครื่องเคียงให้

- ต้มยำกุ้ง มาแบบหม้อไฟเห็นแต่น้ำ พริกแกงแดง มองอะไรไม่เห็น ต้องเอาทัพพีควานหาได้แต่กุ้งตัวเล็กๆ เห็ดชิ้นเล็กๆ มะเขือเทศ และบรรดาสมุนไพร น้ำซุปกลมกล่อม รสไม่จัด

- ยำรวมมิตร วางลงบนโต็ะ ความรู้สึกแรก มองรอบร้าน เราอยู่ร้านรถเข็นข้างทางหรือเปล่า ไม่ใช่นี่ นี่ร้านห้องแอร์สวยงาม (แม้จะดูเงียบเหงาพนักงานเสิร์ฟคนเดียว) ชื่อร้านดูมีชาติตระกลู ที่จอดรถอย่างดี ราคาจานนี้ร้อยกว่าบาท หลังจากมองข้ามกระหล่ำปลีมากมายไปก็เห็น กุ้ง ปลาหมึก ไส้กรอก หมูยอ (มิตรเยอะไม่แยกชนชั้น) และไฮไลท์ หอยแมลงภู่นิวซีแลนด์ 2 ตัวในจาน นี่ไงไฮโซไหมล่ะ แต่ใส่มาทั้งเลือกคลุมรวมในยำ ดูเปลือกใกล้ๆ โอ้! รีบตักออกมาใส่จาน เปลือกไม่สะอาด เอาซ้อมถึงหอยออกมา ไม่มีใครกิน นีกินเองทัั้ง 2 ตัว ขณะถามตัวเองในใจ เขาใส่เปลือกลงไปทำไมหรอ เราไม่ได้สั่งหอยอบชีสซะหน่อยจะได้มาทั้งเปลือก แล้วก็เคี้ยวต่อไป เมนูนี้ขอไม่ลงรูป เพราะจะทำลายความสวยงามใน profile ของนี (กรุณาระงับความหมั่นไส้ส่วนตัว อิ อิ)

- เมเบิ้ลโทสท์ ขนมปังปิ้งแข็งเกินไป แต่รสชาดกลมกล่อม ไอศครีมแบบบ้านๆ วิปครีมละลายไม่เป็นรูปร่าง รสหวานหน่อยๆ อร่อยดี แก้วมังกรลูกเต๋าเล็กๆ และสตอเบอรี่ฝานบางเฉียบ จานนี้จะดีมากถ้าขนมปังไม่แข็ง

ร้านบรรยากาศดีแบบเงียบๆ เหงาๆ พนักงานบริการคนเดียวหัวหมุน อาหารไทยโดยรวมไม่ผ่าน อิตาเลี่ยนไม่ได้สั่ง

หลังจากผ่านไป 6 ชม.กว่า สมาชิกคนแรกท้องเสีย โดยยังไม่ได้กินมื้อเย็น ส่วนนีกินไอศครีมตอนบ่ายๆ และกินมะม่วงตอนเย็น พอ 2 ทุ่มกว่าท้องเริ่มปั่นป่วน เข้าห้องน้ำ แต่สมาชิกคนสุดท้ายไม่มีอาการใดๆ *โปรดใช้วิจารณญาณส่วนตัว*

สรุปแบบความคิดเห็นส่วนตัว ช่วงกลางปีที่แล้วอาจเป็นยุคเฟื่องฟูของร้าน แต่ ณ ตอนนี้อาจไม่ใช่